Jawa Barat

Jawa Barat (aksara Bali: jawabarat·, utawi Jawa Kauh, jawakauḥ) inggih punika silih tunggil propinsi ring Indonésia. Ibukotanyané Bandung. Propinsi puniki jimbarnyané 35.222,18 km2. Akéh kramanyané kirang langkung 43.053.732 diri. Jawa Barat mawates sareng propinsi Banten miwah wawengkon ibu kota Jakarta ring sisin kauh, Segara Jawa ring sisin kalér, Propinsi Jawa Tengah ring sisin kangin, miwah Samudra Hindia ring sisin kelod. Sareng Provinsi Banten, Jawa Barat kawastanin Tatar Sunda utawi Pasundan duaning pinaka kampung asli krama Sunda, suku pinih ageng kaping kalih ring Indonésia. Lelintihan Pikolih arkeologi ring Anyer nyihnayang kawéntenan budaya logam perunggu miwah besi sadurung masa milenium kapertama. Kerub tanah liat prasejarah zaman buni (Bekasi kuno) prasida kakeniang mawit saking Anyer ngantos Cirebon. Wewidangan Jawa Barat ring abad ka-5 dados pahan saking Krajaan Tarumanagara. Prasasti peninggalan Krajaan Tarumanagara akeh kasebar ring Jawa Barat. Wénten pitu prasasti sané kasurat ring aksara Wengi (sané kaanggén ring masa Palawa India) miwah basa Sansekerta sané akéhan nyritayang raja-raja Tarumanagara. Sasampun runtuhnyané kerajaan Tarumanagara, kekuasaan ring wewidangan kauh Nusa Jawa saking Ujung Kulon ngantos Kali Serayu kalanturang olih Krajaan Sunda. Silih sinunggil prasasti saking masa Krajaan Sunda inggih punika prasasti Kebon Kopi II sane mawit saking warsa 932. Krajaan Sunda madué siu kota ring Pakuan Pajajaran (mangkin kota Bogor). Ring aab ka-16, Kesultanan Demak tumbuh dados saingan ekonomi miwah politik Krajaan Sunda. Pelabuhan Cerbon (mangkin dados Kota Cirebon) lepas saking Krajaan Sunda sangkaning pengaruh Kesultanan Demak. Labuhan puniki raris dados Kesultanan Cirebon sané mapalasan saking Krajaan Sunda. Pelabuhan Banten taler kalepas ka tangan Kesultanan Cirebon miwah salanturnyané dados Kesultanan Banten. Paajahan Manut data Badan Pusat Statistik Jawa Barat, ring warsa 2021 miwah 2022, akéh Sekolah Dasar sané wénten ring propinsi Jawa Barat akéhnyané 19.639 sekolah, antuk rincian 17.424 sekolah negeri miwah 2.215 sekolah swasta. Sajeroning tingkat SMP wénten 5.825 sekolah, antuk rincian 1.982 sekolah negeri, miwah 3.843 sekolah swasta. Salanturnyané ring tingkat Sekolah Menengah Atas, akéhnyané 1.711 sekolah, antuk rincian sekolah negeri akéhnyané 514 sekolah, miwah akéhnyané 1.192 sekolah swasta. Sekolah Menengah Kejuruan akéhnyané 2.905 sekolah, antuk rincian 288 sekolah negeri miwah 2.617 sekolah swasta. Ring tingkat perguruan tinggi, wénten 392 perguruan tinggi ring Jawa Barat. 12 perguruan tinggi punika perguruan tinggi negeri, miwah sisané 380 perguruan tinggi swasta. Puniki ngawinang Jawa Barat madué perguruan tinggi pinih akéh ring Indonésia. Univérsitas Indonésia, Institut Teknologi Bandung, Univérsitas Padjajaran, Institut Pertanian Bogor, Univérsitas Telkom, lima perguruan tinggi ring Jawa Barat sané ngranjing ring peringkat 10 perguruan tinggi pinih becik ring Indonésia manut UniRank, antuk warsa 2023. Univérsitas Pendidikan Indonésia Bandung, Univérsitas Islam Bandung, Univérsitas Katolik Parahyangan Bandung, ngranjing ring 100 perguruan tinggi pinih becik ring Indonésia. Pamréntahan Gubernur Jawa Barat Legenda Déwan Perwakilan Déwan Perwakilan Rakyat Daérah Propinsi Jawa Barat Wawengkon administratip Kesehatan Rumah sakit Seni budaya Museum Madasar data Kementerian Pendidikan miwah Kebudayaan Indonésia wénten 43 museum ring propinsi Jawa Barat. Lis Tetamian Budaya Tenbenda Pustaka Catetan Note